text: Stor sympati og respekt for Sønderjyskes indsats
  26 august 2016 kl. 05.58
  Selvom  Sønderjyske torsdag aften løb ind i et 2-3-nederlag i sidste øjeblik mod tjekkiske Sparta Prag og dermed går glip af  Europa League-gruppespillet, så er der roser og sympati at hente på de sociale medier.
  Sønderjyske har imponeret i klubbens første optræden i europæisk fodbold - og det kommer til udtryk på de sociale medier efter nederlaget i Prag.
  Således skriver det socialdemokratiske folketingsmedlem Jesper Petersen, der er opvokset og  valgt i Haderslev på Twitter:
  øv øv øv øv. men fantastisk kæmpet @SEfodbold #uretfærdigt #øv #EuropaLeague
  Undervisningsminister Ellen Trane Nørby (V) fra Sønderborg er helt på linje med Jesper Petersen i denne sag:
  Det var så tæt på! Stolekanten er slidt her i stuen. Godt kæmpet, så spændende at følge. Nu gælder det Superligaen!  https://t.co/7qWVxPRVEU
  Modsat Brøndby og FC Midtjylland får Sønderjyske ros for den europæiske indsats i play off-kampene:
  Det er desværre slut for de danske hold i @EuropaLeague, @SEfodbold faldt dog absolut med ære, mens vi forventede mere af #FCM &amp; #BIF #eldk
  Sønderjyske takker selv på Twitter for den store opbakning:
  TAK for opbakningen i #eldk. Vi har modtaget så meget støtte fra egne - samt mange forskellige tilhængere af andre klubber i hele Danmark.
  
  